Muzafer Xhaxhiu

Muzafer Xhaxhiu (Gjirokastër, 15 maj 1921 - 28 janar 2012) ka qenë studjues, shkrimtar dhe përkthyes shqiptar.

 Biografia 
I diplomuar në Beograd dhe në Moskë, për letërsinë klasike greke dhe latine, jeta e tij i është kushtuar gjithmonë klasikëve të mëdhenj të njerëzimit. Shkrimet e para letrare të profesorit kanë të sigluar vitin 1939. Veprimtaria krijuese është e shtrirë në atë shkencore, letrare, në përkthime etj.
Si studiues profesor Xhaxhiu do të punonte për etnogjenezën e shqiptarëve, si pasardhës të pellazgëve dhe ilirëve.
Krijimtaria letrare e tij përmendet që nga "Lirikat" në vitin 1957 dhe deri në "Këngët e Mjellmës", botim i vitit 1999. Ndërsa, dy nga veprat e tij më të spikatura janë "Letërsia antike greke" dhe "Letërsia romake". Muzafer Xhaxhiu mbante titullin "Mjeshtër i Madh" dekoruar nga Presidenti i Republikës për punën e tij afro shtatëdhjetëvjeçare dhe kontributin e çmuar për letërsinë dhe fjalën shqipe.

 Referime 

Kategoria:Shkrimtarë të realizmit socialist
Kategoria:Poetë shqiptarë
Kategoria:Lindje 1921
Kategoria:Vdekje 2012
Kategoria:Njerëz nga Gjirokastra
Kategoria:Përkthyes prej greqishtes së lashtë në shqip
Kategoria:Përkthyes prej latinishtes në shqip
Kategoria:Përkthyes prej italishtes në shqip
Kategoria:Përkthyes prej bullgarishtes në shqip